మాలగుండ్ల శంకర నారాయణ

మాలగుండ్ల శంకర నారాయణ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో పెనుకొండ శాసనసభ నియోజకవర్గం నుండి వైసీపీ అభ్యర్థిగా పోటీ చేసి తొలిసారి ఎమ్మెల్యేగా గెలిచాడు. శంకర నారాయణ ప్రస్తుతం రోడ్లు, భవనాలశాఖ మంత్రిగా బాధ్యతలు నిర్వహిస్తున్నాడు.

జననం, విద్యాభాస్యం 
మాలగుండ్ల శంకర నారాయణ ఆంధ్రప్రదేశ్ రాష్ట్రం, అనంతపురం జిల్లా, ధర్మవరంలో 1965, జనవరి 1న పెద్దయ్య, యశోదమ్మ దంపతులకు జన్మించాడు. ఆయన నాగార్జున సాగర్ లోని ఏ.పి.రెసిడెన్సియల్ డిగ్రీ కళాశాల నుండి బీకామ్ పూర్తి చేశాడు. అనంతరం ఎస్.జె రేణుకాచార్య కళాశాల, బెంగళూరు యూనివర్సిటీ నుండి ఎల్.ఎల్.బి పట్టా అందుకున్నాడు.

రాజకీయ జీవితం
శంకర నారాయణ 1995లో తెలుగుదేశం పార్టీలో చేరాడు. 2005లో జరిగిన ధర్మవరం మున్సిపాలిటీకి జరిగిన ఎన్నికల్లో పోటీ చేసి కౌన్సిలర్ గా గెలుపొందాడు. శంకర నారాయణ 2011లో వైఎస్సార్ కాంగ్రెస్ పార్టీలో చేరాడు. ఆయన 2012 నుండి అనంతపురం జిల్లా అధ్యక్షుడిగా పని చేశాడు. ఆయన 2014 ఎన్నికల్లో వైఎస్సార్సీపీ నుండి పెనుకొండ శాసనసభ నియోజకవర్గం నుండి పోటీ చేసి ఓటమి పాలయ్యాడు. 2019 అసెంబ్లీ ఎన్నికల్లో పెనుకొండ నియోజకవర్గం నుండి రెండవసారి వైసీపీ అభ్యర్థిగా పోటీ చేసి తొలిసారి ఎమ్మెల్యేగా గెలిచాడు. శంకర నారాయణ 2019, జూన్ 8న వై.ఎస్. జగన్మోహన్ రెడ్డి క్యాబినెట్ లో బీసీ సంక్షేమ శాఖ మంత్రిగా భాద్యతలు స్వీకరించాడు. మంత్రివర్గ పునర్వ్యవస్థీకరణలో భాగంగా 26 జులై 2020న రోడ్లు, భవనాలశాఖ మంత్రిగా భాద్యతలు చేపట్టాడు.

మూలాలు

1965 జననాలు
అనంతపురం జిల్లా రాజకీయ నాయకులు
అనంతపురం జిల్లా వ్యక్తులు
ఆంధ్రప్రదేశ్ శాసన సభ్యులు (2019)
జీవిస్తున్న ప్రజలు